钦定古今图书集成/方舆汇编/职方典/第1499卷 > 鹤庆府公署考 通志
## 钦定古今图书集成/方舆汇编/职方典/第1499卷 > 鹤庆府公署考 通志

本府

鹤庆府治　在城内。明洪武十六年建。正统八年知府林遒节修。弘治间知府刘玨增修。按《府志》：“郡治旧在南厢，明洪武十六年，土官同知高仲移创旧城之南。正统八年，流官知府林遒节重建。正德九年，知府汪标重修。屡经地震，倾废殆甚。弘治间，知府刘玨建正衙后楼三楹。正德甲戌，知府孙伟建安丰楼，后毁于” 兵火，至。

皇清康熙五十一年，通判佟镇署府事，重建，仍名“安。”

丰楼在府治内。前为正堂，东为崇资库，西为漏刻所。仪门、大门六房。知府廨舍后为安远楼。知府刘玨建厅，知府王昂重修“无陋轩。” 知府马卿建于楼东隙地。前有池，政暇为诸生讲学焉。有《记》。礼宾亭在仪门东。明嘉靖四十五年，知府周赞建，今废。廨舍在府正堂左。

通判署　在府治内

经历司署　在府前左

司狱司　、崇资库　俱在府内。

公馆　有二：一在府东，即金沧守道旧署；一在城东隅，即察院。

土通判廨舍　在城东北二里。

观音山巡检司　在府西南一百二十里。在城驿　在府治南。

致阜、预备二仓　在府西南。

养济院　在城外西北隅。

外州

“剑川州治　在城内，明洪武十三年建，初设于上登之广明寺。二十三年，州判赵彦良迁于柳龙充，即今治。” 按《州志》：“大堂，州判赵彦良建，知州曾拱、张云翼修川堂，地震倒二堂。知州张云翼建上方左右厢楼，知州李时茂建主楼，知州徐永隆建六房，大堂、左右戒石坊，知州俞鼎建仪门、大门。寅宾馆在大门内，今改为‘土地祠’。” 监狱在仪门外。

皇清康熙十七年，将军海《潮龙》占居州署，“吴逆”籍其

家，拆毁不堪。康熙二十四年，知州徐永隆修复。二十七年，地震圮坏，永隆复修。五十二年，知州王世贵重修。

吏目署　在治内

预备仓　旧在大堂右，今废。

大有仓　“改分司为仓” ，四廒十二间。康熙四十八年，知州彭铭“新建” ；三廒九间，公厅一间。广丰仓　，在大堂右。康熙五十一年知州王世贵“新建。” 一廒五间。

沙溪仓　在公馆内

广盈库　在大堂左

弥沙井盐课司　，在州南。

巡检司　有二：一在宣化关，一在弥沙井。明制，设鹤庆守御千户所，在城内。

皇清顺治十六年，改为千总。康熙六年，裁，今废。

养济院　在下北门，今废。